《清镜环翠》
明代·龚敩

百顷湖光一镜开，好山多处路萦回。长松落落凌空出，绿树阴阴绕涧来。

晴日暖云舒锦绣，淡烟疏雨暗楼台。吴歌楚舞俱陈迹，惟见春风长绿苔。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。